P6_TA(2006)0475

Φόρος προστιθέμενης αξίας και ειδικός φόρος κατανάλωσης επί των εμπορευμάτων που εισάγονται από πρόσωπα που ταξιδεύουν από τρίτες χώρες *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά την απαλλαγή από το φόρο προστιθέμενης αξίας και τον ειδικό φόρο κατανάλωσης επί των εμπορευμάτων που εισάγονται από πρόσωπα που ταξιδεύουν από τρίτες χώρες (COM(2006)0076 — C6-0078/2006 — 2006/0021(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2006)0076) [1],

- έχοντας υπόψη το άρθρο 93 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0078/2006),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Οικονομικών και Νομισματικών Θεμάτων (A6-0361/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Άρθρο 3, σημείο 1α (νέο)

| 1α)ως "επιβάτες θαλάσσιων οχηματαγωγών ή κρουαζιερόπλοιων" νοούνται οι ταξιδιώτες που μετακινούνται μέσω τακτικών θαλάσσιων πορθμειακών γραμμών, πλοίων γραμμής ή κρουαζιερόπλοιων καλύπτοντας απόσταση τουλάχιστον 50 χλμ.· |

Τροπολογία 2

Άρθρο 8, παράγραφος 1, πρώτο εδάφιο

1. Τα κράτη μέλη απαλλάσσουν από τον ΦΠΑ και τους ειδικούς φόρους κατανάλωσης τις εισαγωγές εμπορευμάτων, εκτός αυτών που αναφέρονται στο τμήμα 3, των οποίων η συνολική αξία δεν υπερβαίνει τα 220 ευρώ ανά άτομο. | 1. Τα κράτη μέλη απαλλάσσουν από τον ΦΠΑ και τους ειδικούς φόρους κατανάλωσης τις εισαγωγές εμπορευμάτων, εκτός αυτών που αναφέρονται στο τμήμα 3, των οποίων η συνολική αξία δεν υπερβαίνει τα 330 ευρώ ανά άτομο. |

Τροπολογία 3

Άρθρο 8, παράγραφος 1, δεύτερο εδάφιο

Στην περίπτωση επιβατών αεροπλάνων, το χρηματικό όριο που καθορίζεται στο πρώτο εδάφιο είναι 500 ευρώ. | Στην περίπτωση επιβατών αεροπλάνων, ή θαλάσσιων οχηματαγωγών ή κρουαζιερόπλοιων, το χρηματικό όριο που καθορίζεται στο πρώτο εδάφιο είναι 1000 ευρώ. |

Τροπολογία 4

Άρθρο 8, παράγραφος 2

2. Τα κράτη μέλη δύνανται να μειώσουν το χρηματικό όριο για τους ταξιδιώτες κάτω των δεκαπέντε ετών, ανεξάρτητα από το μεταφορικό μέσο. Ωστόσο, το χρηματικό όριο δεν δύναται να είναι χαμηλότερο από 110 ευρώ. | 2. Τα κράτη μέλη δύνανται να μειώσουν το χρηματικό όριο για τους ταξιδιώτες κάτω των δεκαέξι ετών, ανεξάρτητα από το μεταφορικό μέσο. Ωστόσο, το χρηματικό όριο δεν δύναται να είναι χαμηλότερο από 110 ευρώ. |

Τροπολογία 5

Άρθρο 9, παράγραφος 2

2. Τα κράτη μέλη μπορούν να επιλέξουν να κάνουν διάκριση μεταξύ επιβατών αεροπλάνων και λοιπών ταξιδιωτών εφαρμόζοντας τα ελάχιστα ποσοτικά όρια που καθορίζονται στην παράγραφο 1 μόνο στους ταξιδιώτες που δεν ταξιδεύουν αεροπορικώς. | 2. Τα κράτη μέλη μπορούν να επιλέξουν να κάνουν διάκριση μεταξύ επιβατών αεροπλάνων, θαλάσσιων οχηματαγωγών ή κρουαζιερόπλοιων, και λοιπών ταξιδιωτών, εφαρμόζοντας τα ελάχιστα ποσοτικά όρια που καθορίζονται στην παράγραφο 1 μόνο στους ταξιδιώτες που δεν ταξιδεύουν αεροπορικώς ή με θαλάσσια οχηματαγωγά ή κρουαζιερόπλοια. |

Τροπολογία 6

Άρθρο 10, παράγραφος 3

3. Εκτός από την απαλλαγή που προβλέπεται στην παράγραφο 1, τα κράτη μέλη απαλλάσσουν από τον ΦΠΑ και τους ειδικούς φόρους κατανάλωσης συνολικά 4 λίτρα μη αφρώδους οίνου και 16 λίτρα μπίρας. | 3. Εκτός από την απαλλαγή που προβλέπεται στην παράγραφο 1, τα κράτη μέλη απαλλάσσουν από τον ΦΠΑ και τους ειδικούς φόρους κατανάλωσης συνολικά 8 λίτρα μη αφρώδους οίνου και 16 λίτρα μπίρας. |

Τροπολογία 7

Άρθρο 11

Οι απαλλαγές δυνάμει των άρθρων 9 και 10 δεν εφαρμόζονται στην περίπτωση ταξιδιωτών κάτω των δεκαεπτά ετών. | Οι απαλλαγές δυνάμει των άρθρων 9 και 10 δεν εφαρμόζονται στην περίπτωση ταξιδιωτών κάτω των δεκαοκτώ ετών. |

Τροπολογία 8

Άρθρο 12

Τα κράτη μέλη απαλλάσσουν από τον ΦΠΑ και τους ειδικούς φόρους κατανάλωσης, στην περίπτωση οποιουδήποτε μέσου μεταφοράς με αυτοκίνητο όχημα, τα καύσιμα που περιέχονται στη δεξαμενή καιποσότητα καυσίμων που δεν υπερβαίνει τα 10 λίτρα η οποία περιέχεται σε φορητό δοχείο, με την επιφύλαξη των εθνικών διατάξεων σχετικά με την κατοχή και τη μεταφορά καυσίμων. | Τα κράτη μέλη απαλλάσσουν από τον ΦΠΑ και τους ειδικούς φόρους κατανάλωσης, ποσότητα καυσίμων που δεν υπερβαίνει τα 10 λίτρα η οποία περιέχεται σε φορητό δοχείο και μεταφέρεται με αυτοκίνητο όχημα, με την επιφύλαξη των εθνικών διατάξεων σχετικά με την κατοχή και τη μεταφορά καυσίμων. Τα κράτη μέλη διατηρούν ωστόσο το δικαίωμα να παρακολουθούν την εξέλιξη του "τουρισμού καυσίμων" για λόγους φοροαποφυγής στις παραμεθόριες περιοχές τους και να λαμβάνουν μέτρα για την παρεμπόδισή του. |

Τροπολογία 9

Άρθρο 14, παράγραφος 1, στοιχείο α)

α) πρόσωπα που κατοικούν στην παραμεθόρια ζώνη· | Διαγραφή |

Τροπολογία 10

Άρθρο 16, παράγραφος 3α (νέα)

| 3α. Τα χρηματικά όρια που αναφέρονται στις παραγράφους 1 και 2 του άρθρου 8 αναθεωρούνται τουλάχιστον κάθε πέντε χρόνια με γνώμονα κατ' ελάχιστο όριο τον εναρμονισμένο δείκτη τιμών κατανάλωσης ή τα επίσημα δεδομένα του Eurostat σχετικά με τα μέσα ποσοστά πληθωρισμού των κρατών μελών, σύμφωνα με το υψηλότερο από τα ποσοστά αυτά, εκτός εάν το Συμβούλιο λάβει ομοφώνως διαφορετική απόφαση. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------